મહિલાની ફરિયાદ અનુસાર 1996માં તેના લગ્ન અમેરિકાના નાગરિક એવા મૂળ ગુજરાતી પતિ સાથે થયા હતા. લગ્નના 6 મહિના બાદ તે પણ પતિ પાસે રહેવા અમેરિકા જતી રહી હતી. જે બાદ 2007માં બંને એક બાળકીના પેરેન્ટ્સ બન્યા હતા. પાછળથી લગ્ન જીવનમાં ભંગાણ પડતા કપલે 2015માં અમેરિકન કોર્ટમં છૂટાછેડા લીધા હતા. ત્યાર બાદ તેના પૂર્વ પતિએ મહિલાને કથિત રીતે લલચાવી ભોળવીને એક વર્ષ સુધી પોતાની સાથે જ રાખી હતી અને અને આ દરમિયાન અનેકવાર તેની સાથે શારીરિક સંબંધ બાંધ્યો હતો.